ฤดูกาลท่องเที่ยว ส่งผลดีกับเกาะสมุย เกาะพะงัน เกาะเต่า
จากกรณีที่สำนักงานการบินพลเรือนแห่งประเทศไทย หรือ กพท. ออกประกาศแจ้งสายการบินทั่วโลกถึงการยกเลิกการลงทะเบียน ไทยแลนด์ พาส ที่มีผลเริ่มใช้วันที่ 1 กรกฎาคม 2565 เพื่อเดินทางเข้าประเทศไทย แต่ผู้โดยสารจะต้องได้รับวัคซีนครบโดยไม่ต้องมีผลตรวจโควิด-19 ส่วนผู้โดยสารที่ยังไม่รับวัคซีน หรือได้รับวัคซีนไม่ครบโดสจะต้องมีผลตรวจ PRO-ATK หรือ RT-PCR ไม่เกิน 72 ชั่วโมงก่อนการเดินทางการยกเลิกลงทะเบียนในไทยแลนด์ พาส ดังกล่าว ส่งผลทำให้บรรยากาศท่องเที่ยวมีอนาคตสดใส เพราะจะทำให้นักท่องเที่ยวสามารถเดินทางเข้าประเทศได้รับความสะดวกมากยิ่งขึ้น เพราะไม่ต้องมีขั้นตอนที่ยุ่งยากเนื่องจากได้รับความสะดวก ส่งผลให้นักท่องเที่ยวตัดสินใจเดินทางเข้าประเทศไทย โดยเฉพาะเกาะสมุยสะดวกมากขึ้นนางศุภกาญจน์ ยอดฉุน ผู้อำนวยการการท่องเที่ยวแห่งประเทศไทย สำนักงานเกาะสมุย เปิดเผยว่า มีหลายปัจจัยที่ทำให้ยอดนำเที่ยวมีตัวเลขที่เพิ่มขึ้น อย่างมีนัยยะที่สำคัญก็คือการยกเลิกไทยแลนด์ พาส ที่เคยเป็นอุปสรรคในการเดินทางเข้าประเทศ โดบเกาะสมุยมีนักท่องเที่ยวที่เป็นกลุ่มเป้าหมายที่เป็นชาวต่างชาติ เป็นกลุ่มหลัก และอีกปัจจัยคือเป็นช่วงหน้าไฮซีซัน ที่เป็นฤดูกาลท่องเที่ยวของฝั่งอ่าวไทยของเกาะสมุย เกาะพะงัน และเกาะเต่า ตั้งแต่เดือนกรกฎาคมถึงเดือนสิงหาคม ซึ่งเป็นฤดูกาลท่องเที่ยวฝั่งอ่าวไทย อีกส่วนหนึ่งคือ การเพิ่มเที่ยวบินและการเปิดเส้นทางเที่ยวบินใหม่ รวมถึงการเพิ่มความถี่ของเที่ยวบิน โดยเฉพาะเส้นทางประเทศสิงคโปร์มาเกาะสมุยและจากภูเก็ตมาเกาะสมุย รวมถึงเส้นทางจากกรุงเทพฯ มาเกาะสมุย ที่มีเที่ยวบินเพิ่มขึ้นทั้งนี้ในช่วงเดือนกรกฎาคมถึงสิงหาคม มีวันหยุดติดต่อกันหลายวัน ทำให้นักท่องเที่ยวไทยที่มีสิทธิ์ใช้เราเที่ยวด้วยกัน เฟสสี่ส่วนขยาย โดยเฉพาะน้กท่องเที่ยวต่างชาติ ที่เดินทางมาจากประเทศอินเดีย ประเทศซาอุดิอาระเบีย และนักท่องเที่ยวจากดูไบ ประเทศสหรัฐอาหรับเอมิเรตส์ มีจำนวนนักท่องเที่ยวเดินทางเข้าเกาะสมุย ถึงแม้จะมีจำนวนที่น้อยอยู่แต่ก็เป็นนักท่องเที่ยวกลุ่มใหม่ที่เข้ามาในพื้นที่ ซึ่งการยกเลิกการลงทะเบียน ไทยแลนด์ พาส ถือเป็นจุดเริ่มต้นที่ดีในการที่จะดึงเราเที่ยวต่างชาติเข้าประเทศไทย